Amir Temur tavalludining 687 yilligi munosabati bilan «Temurbeklar maktabi» hamda «Yosh chegarachi» akademik litseylari o‘rtasida yugurish musobaqasi o‘tkazilishi rejalashtirilgan. Toshkent shahar hokimligi xabariga ko‘ra, joriy yilning 2 aprel kuni soat 07:00 dan 10:00 ga qadar qator ko‘chalarda avtotransport vositalarining harakat cheklanadi. Ko‘chalar ro‘yxati: Yangizamon ko‘chasining Sayxun ko‘chasidan Eski Sariko‘l ko‘chasigacha bo‘lgan qismi; Eski Sariko‘l ko‘chasining Yangizamon ko‘chasidan Abu Sulaymon Banokatiy ko‘chasigacha bo‘lgan qismi; Abu Sulaymon Banokatiy ko‘chasining Eski Sariko‘l ko‘chasidan Abdurauf Fitrat ko‘chasigacha bo‘lgan qismi; Abdurauf Fitrat ko‘chasining Abu Sulaymon Banokatiy ko‘chasidan Yangizamon ko‘chasigacha bo‘lgan qismi. Haydovchilardan shu vaqt oralig‘ida aylanma yo‘llardan foydalanish so‘ralgan.